CELEX: 32015D0873
Language: fi
Date: 2015-05-18 00:00:00
Title: Neuvoston päätös (EU) 2015/873, annettu 18 päivänä toukokuuta 2015, satamavaltioiden suorittamaa valvontaa koskevan Pariisin yhteisymmärryspöytäkirjan satamavaltiovalvontakomitean 48. kokouksessa Euroopan unionin puolesta esitettävästä kannasta

6.6.2015   
            
            
               FI
            
            
               Euroopan unionin virallinen lehti
            
            
               L 142/25
            
         NEUVOSTON PÄÄTÖS (EU) 2015/873,
   annettu 18 päivänä toukokuuta 2015,
   satamavaltioiden suorittamaa valvontaa koskevan Pariisin yhteisymmärryspöytäkirjan satamavaltiovalvontakomitean 48. kokouksessa Euroopan unionin puolesta esitettävästä kannasta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan ja 218 artiklan 9 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Meriturvallisuutta, pilaantumisen ehkäisemistä ja asumis- ja työskentelyolosuhteita aluksilla voidaan parantaa tehokkaasti vähentämällä merkittävästi alikuntoisten alusten määrää unionin vesillä ja soveltamalla tiukasti asiaankuuluvia yleissopimuksia, kansainvälisiä sääntöjä ja päätöslauselmia.
            
         
               (2)
            
            
               Vaikka on ensisijaisesti lippuvaltion vastuulla seurata, että alukset täyttävät turvallisuutta, pilaantumisen ehkäisemistä ja asumis- ja työskentelyolosuhteita aluksilla koskevat kansainväliset vaatimukset, varustamon velvollisuutena on huolehtia katsastuksen jälkeen siitä, että aluksen ja sen varusteiden kunto säilyy alukseen sovellettavien yleissopimusten vaatimusten mukaisena. Joissakin lippuvaltioissa on kuitenkin laiminlyöty vakavasti näiden kansainvälisten vaatimusten voimaan saattaminen ja niiden noudattamisen valvonta.
            
         
               (3)
            
            
               Tästä syystä lisätoimenpiteenä alikuntoisten alusten liikennöinnin torjumiseksi myös satamavaltioiden olisi valvottava, että alukset täyttävät turvallisuutta, pilaantumisen ehkäisemistä ja asumis- ja työskentelyolosuhteita aluksilla koskevat kansainväliset vaatimukset, samalla kun todetaan, ettei satamavaltiovalvontaan kuuluva tarkastus ole katsastus eivätkä siihen liittyvät tarkastuslomakkeet ole merikelpoisuustodistuksia. Yhdenmukaistetun lähestymistavan näiden kansainvälisten vaatimusten tosiasialliseen täytäntöönpanoon unionin rannikkojäsenvaltioissa niiden lainkäyttövaltaan kuuluvilla vesillä purjehtivien ja niiden satamia käyttävien alusten suhteen pitäisi estää kilpailun vääristymät.
            
         
               (4)
            
            
               Euroopan parlamentin ja neuvoston direktiivissä 2009/16/EY (1) esitetään unionin satamavaltiovalvontajärjestelmä muotoillen uudelleen ja vahvistaen unionin aikaisempaa, vuodesta 1995 voimassa ollutta alan lainsäädäntöä. Unionin järjestelmä perustuu aikaisempaan, Pariisissa 26 päivänä tammikuuta 1982 allekirjoitetun satamavaltioiden suorittamaa valvontaa koskevan Pariisin yhteisymmärryspöytäkirjan (’Pariisin pöytäkirja’) rakenteeseen.
            
         
               (5)
            
            
               Mitä tulee unionin jäsenvaltioihin, direktiivillä 2009/16/EY tietyt Pariisin pöytäkirjan menettelyt, välineet ja työ tuodaan tosiasiallisesti unionin oikeuden soveltamisalaan. Tietyistä Pariisin pöytäkirjan asianmukaisen toimivaltaisen elimen tekemistä päätöksistä tulee direktiivin 2009/16/EY nojalla unionin jäsenvaltioita sitovia.
            
         
               (6)
            
            
               Pariisin pöytäkirjan satamavaltiovalvontakomitea pitää 48. kokouksensa 18 päivästä22 päivään toukokuuta 2015. Satamavaltiovalvontakomitean odotetaan tekevän kokouksessaan päätöksiä tietyistä kysymyksistä, joilla on välitön oikeudellinen vaikutus direktiiviin 2009/16/EY.
            
         
               (7)
            
            
               Satamavaltiovalvontakomitean odotetaan käsittelevän ja myöhemmin hyväksyvän vuoden 2014 ajantasaistetut tarkastustilastot, mukaan lukien uudet toimintaa koskevat valkoiset, harmaat ja mustat lippuvaltiolistat ja hyväksyttyjen laitosten toimintaa koskeva lista, joita tullaan käyttämään valitsemisessa 1 päivästä heinäkuuta 2015. Koska Pariisin pöytäkirjan tarkastustilastot ovat direktiivissä 2009/16/EY vahvistetun tarkastusjärjestelmän täytäntöönpanon kannalta olennaisia, jäsenvaltioiden olisi kannatettava unionin puolesta niiden hyväksymistä.
            
         
               (8)
            
            
               Lisäksi satamavaltiovalvontakomitean odotetaan tarkastelevan alueellisen velvoitteen ja oikeudenmukaisen osuuden laskentaa Pariisin pöytäkirjan liitteen 11 mukaisesti ja myöhemmin hyväksyvän sen. Koska on tärkeää, että tarkastusvelvoite jaetaan tasapuolisesti jäsenvaltioiden kesken ja että kukin jäsenvaltio myötävaikuttaa oikeudenmukaisella panoksella direktiivin 2009/16/EY 5 artiklassa määritellyn unionin tavoitteen toteutumiseen, jäsenvaltioiden olisi kannatettava unionin puolesta näitä satamavaltiovalvontakomitean toimia.
            
         
               (9)
            
            
               Satamavaltiovalvontakomitean odotetaan myös vahvistavan pysäytysten ja puutteiden keskimääräisen suhteellisen osuuden. Komission asetuksen (EU) N:o 802/2010 (2) ja komission täytäntöönpanoasetuksen (EU) N:o 1205/2012 (3) huomioon ottaen jäsenvaltioiden olisi kannatettava unionin puolesta niiden hyväksymistä.
            
         
               (10)
            
            
               Lisäksi satamavaltiovalvontakomitean odotetaan keskustelevan pysäyttämisten seurannan tavoista ja menettelyistä, jos alusta ei ole kierrätetty sovitulla tavalla, ja tarkastelevan Pariisin pöytäkirjan menettelyjen ja periaatteiden muuttamista. Ottaen huomioon direktiivin 2009/16/EY 16, 19 ja 21 artiklan mukaisen pysäyttämistä, pääsyn epäämistä ja tarkastuksen seurantaa koskevan tehokkaan, oikeasuhteisen ja varoittavan järjestelmän merkityksen jäsenvaltioiden olisi unionin puolesta vastustettava muutetun periaatteen kohdassa 2.6 olevaa ehdotusta, joka on asiakirjan PSCC48/4.3.8 liitteessä II ja joka koskee lopullista ja pysyvää alusten kieltämistä tilapäisen kieltämisen sijaan, koska tämä ehdotus ei ole direktiivin 2009/16/EY mukainen.
            
         
               (11)
            
            
               Unionin puolesta sopimuksella perustetussa elimessä esitettävä kanta, silloin kun tämän elimen on annettava säädöksiä, joilla on oikeusvaikutuksia, on Euroopan unionin toiminnasta tehdyn sopimuksen 218 artiklan 9 kohdan nojalla vahvistettava neuvoston päätöksellä komission ehdotuksesta.
            
         
               (12)
            
            
               Unioni ei ole Pariisin pöytäkirjan sopimuspuoli. Neuvoston on sen vuoksi tarpeen valtuuttaa jäsenvaltiot esittämään unionin puolesta omaksuttava kanta ja ilmaisemaan suostumuksensa tulla satamavaltiovalvontakomitean tekemien päätösten sitomiksi,
            
         ON HYVÄKSYNYT TÄMÄN PÄÄTÖKSEN:
   1 artikla
   Satamavaltioiden suorittamaa valvontaa koskevan Pariisin yhteisymmärryspöytäkirjan satamavaltiovalvontaa käsittelevän komitean 48. kokouksessa unionin puolesta esitettävät kannat, silloin kun tämän elimen on tehtävä päätöksiä, joilla on oikeusvaikutuksia, esitetään liitteessä.
   2 artikla
   Jäsenvaltiot, joita Pariisin yhteisymmärryspöytäkirja sitoo, esittävät 1 artiklassa tarkoitetut kannat unionin puolesta toimien yhdessä unionin etujen mukaisesti.
   3 artikla
   Edellä 1 artiklassa tarkoitettuihin kantoihin tehtävistä muodollisista ja vähäisistä muutoksista voidaan sopia ilman että kantoja muutetaan.
   4 artikla
   Jäsenvaltiot valtuutetaan ilmaisemaan suostumuksensa tulla 1 artiklassa tarkoitettujen päätösten sitomiksi unionin etujen mukaisesti.
   5 artikla
   Tämä päätös on osoitettu kaikille jäsenvaltioille.
   
      Tehty Brysselissä 18 päivänä toukokuuta 2015.
      
         
            Neuvoston puolesta
         
         
            Puheenjohtaja
         
         M. SEILE
      
   
   
      (1)  Euroopan parlamentin ja neuvoston direktiivi 2009/16/EY, annettu 23 päivänä huhtikuuta 2009, satamavaltioiden suorittamasta valvonnasta (uudelleenlaadittu toisinto) (EUVL L 131, 28.5.2009, s. 57).
   
      (2)  Komission asetus (EU) N:o 802/2010, annettu 13 päivänä syyskuuta 2010, Euroopan parlamentin ja neuvoston direktiivin 2009/16/EY 10 artiklan 3 kohdan ja 27 artiklan täytäntöönpanosta yhtiön toiminnan osalta (EUVL L 241, 14.9.2010, s. 4).
   
      (3)  Komission täytäntöönpanoasetus (EU) N:o 1205/2012, annettu 14 päivänä joulukuuta 2012, asetuksen (EU) N:o 802/2010 muuttamisesta yhtiön toiminnan laadun osalta ETA:n kannalta merkityksellinen teksti (EUVL L 347, 15.12.2012, s. 10).
   
      LIITE
      Satamavaltioiden suorittamaa valvontaa koskevan Pariisin yhteisymmärryspöytäkirjan satamavaltiovalvontakomitean 48. kokouksessa unionin puolesta esitettävät kannat ovat seuraavat:
      
                  a)
               
               
                  hyväksytään asiakirjan PSCC48/3.3A kohdassa 9.1 ehdotetut toimet;
               
            
                  b)
               
               
                  hyväksytään asiakirjan PSCC48/4.2.2B kohdassa 5.1 ehdotetut toimet;
               
            
                  c)
               
               
                  hyväksytään asiakirjan PSCC48/4.2.2C kohdassa 6.1 ehdotetut toimet; ja
               
            
                  d)
               
               
                  vastustetaan muutetun periaatteen kohdassa 2.6 ehdotettua muutosta asiakirjassa PSCC48/4.3.8.